
      REPUBLIKA HRVATSKA
 TRGOVAČKI SUD U ZAGREBU
           Stalna služba u Karlovcu 
   Karlovac, Trg hrvatskih branitelja 1/II

U  I M E   R E P U B L I K E   H R V A T S K E

	R J E Š E N J E

	TRGOVAČKI SUD U ZAGREBU, Stalna služba u Karlovcu, po sucu Jadranki Mađeruh, kao stečajnom sucu, u pravnoj stvari podnositelja prijedloga FINANCIJSKE AGENCIJE, Regionalni centar Zagreb, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom GEMI d.o.o., Zagreb, I. Poljanice 11, OIB: 02187131685, 31. listopada 2018.

r i j e š i o   j e

	Obustavlja se stečajni postupak nad dužnikom GEMI d.o.o., Zagreb, I. Poljanice 11, OIB: 02187131685

Obrazloženje

	Financijska agencija je temeljem odredbe čl. 444. st.1. Stečajnog zakona (Narodne novine broj 71/15, dalje:SZ) 5. studenog 2015. podnijela zahtjev za provedbu skraćenog stečajnog postupka nad dužnikom GEMI d.o.o., Zagreb, I. Poljanice 11, OIB: 02187131685.

	Iz očevidnika o redoslijedu plaćanja sa obračunom kamata FINA-e od 25. listopada 2018. proizlazi da dužnik nema nepodmirenih obveza, te da je stanje blokade računa 0,00 kn (list 29 do 30 spisa).

	Temeljem čl. 128. st. 9. SZ-a ako dužnik do završetka prethodnog postupka postane sposoban za plaćanje, sud će postupak obustaviti.

	Slijedom navedenog, a s obzirom na činjenicu da dužnik nema nepodmirenih osnova za plaćanje evidentiranih u Očevidniku redoslijeda osnova za plaćanje, odlučeno je kao u izreci rješenja.

U Karlovcu, 31. listopada 2018.
                           Stečajni sudac:
                    Jadranka Mađeruh,v.r.

Za točnost otpravka-
ovlašteni službenik:
Draženka Prpić

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa rješenja.

